Met hierdie vierde langspeelopname tree Joseph Jansen weer 'n keer na vore as 'n sanger wat 'n heel besondere aanbiedingstyl het. Hoewel die oënskynlik maklik is om 'n "eenvoudige liedjie" te sing, is dit in werklikheid 'n baie moeilike en fyn kuns. Sy vorige LP opnames is "O meisie my meisie" "Loof Die Heer" en "Op wieke van die Lied". - Bosman de Kock
Hy is tans op die programpersoneel van die S.A.U.K. en is 'n gereelde solis oordie radio. Sy melodieuse tenoorstem maak horn 'n buitengewoon goeie vertolker van operettemusiek en intieme liedere.
Die betowering van operette-dit is iets wat moeilik is om te bepaal. Miskien is dit elke mens se verlange na romanse-openlik of verborgewat hierdeur bevredig word; die voorstelling van 'n immernimmer glimlagland vol bekoorlike nooientjies en aantreklike kêrels; 'n land waar die liefde hoofsaak is. In die onwerklike land van operette ontspan 'n mens, en die streling van soetklinkende melodieë word 'n aangename verposing in 'n moderne wêreld waar wanklanke dikwels oorheersend is.
Vir die eerste keer ook word 'n sanger op 'n Afrikaanse plaat deur volle orkes begelei - iets wat tot dusver finansieel onmoontlik was. Hierdie opname kan inderdaad beskou word as 'n mylpaal van musiek in Suid-Arrika.